പൊതുമരാമത്ത് വകുപ്പുമായി ബന്ധപ്പെട്ട പരാതികളില് പരിഹാരം ഉടന് പി.ഡബ്ല്യു.ഡി. ഫോര് യു വഴി പതിനായിരത്തിലധികം പരാതികള് ലഭിച്ചെന്നും മന്ത്രി പി.എ. മുഹമ്മദ് റിയാസ് തിരുവനന്തപുരം: പൊതുമരാമത്ത് വകുപ്പുമായി ബന്ധപ്പെട്ട് പൊതുജനങ്ങള് ഉന്നയിക്കുന്ന പ്രശ്നങ്ങള്ക്ക് അതിവേഗം പരിഹാരം കാണുമെന്നു പൊതുമരാമത്ത് മന്ത്രി പി.എ. മുഹമ്മദ് റിയാസ്. വകുപ്പിന്റെ പരാതി ബോധിപ്പിക്കാനുള്ള ആപ്പ് ആയ പി.ഡബ്ല്യു.ഡി. ഫോര് യു വഴി പതിനായിരത്തിലധികം പരാതികള് ഇതുവരെ ലഭിച്ചതായും ഇവ എല്ലാംതന്നെ പരിശോധിച്ചു പരിഹാരം കാണാന് ശ്രമിച്ചിട്ടുണ്ടെന്നും മന്ത്രി പറഞ്ഞു. കുളത്തൂര്, കാരോട് പഞ്ചായത്തുകളിലെ വിവിധ പ്രദേശങ്ങളെ ബന്ധിപ്പിക്കുന്ന മൂന്ന് റോഡുകളുടെ ഉദ്ഘാടനം നിര്വ്വഹിച്ച് സംസാരിക്കുകയായിരുന്നു മന്ത്രി. പി.ഡബ്ല്യു.ഡി. ഫോര് യു ആപ്പ് വഴി ലഭിച്ച പരാതികളില് നാഷണല് ഹൈവേ അഥോറിറ്റിയുമായും തദ്ദേശ സ്ഥാപനങ്ങളുമായും ബന്ധപ്പപ്പെട്ട പരാതികള് പരിഹരിക്കുന്നതിനായി അതത് വകുപ്പുകള്ക്ക് കൈമാറിയിട്ടുണ്ട്. പരിഹാരം കണ്ട പരാതികള് പൊതുജനങ്ങളുടെ ശ്രദ്ധയിലേക്കായി പ്രസിദ്ധീകരിക്കുമെന്നും മന്ത്രി പറഞ്ഞു. അടിസ്ഥാന വികസനത്തിനും റോഡുകളുടെ നവീകരണത്തിനും പി.ഡബ്ല്യു.ഡി പ്രഥമ പരിഗണന നല്കുന്നുണ്ടെന്നും മന്ത്രി പറഞ്ഞു. അടിസ്ഥാന വികസനം ടൂറിസം വികസനത്തിനും അത്യന്താപേക്ഷിതമാണ്. എല്ലാ പഞ്ചായത്തിലും രണ്ടില് കുറയാത്ത ടൂറിസ്റ്റ് ഡെസ്റ്റിനേഷന് കണ്ടെത്തി നവീകരിച്ച് പ്രവര്ത്തനമാരംഭിക്കും. ആഭ്യന്തര ടൂറിസത്തിന്റെ പ്രോത്സാഹനമാണ് ഇതിലൂടെ ലക്ഷ്യമിടുന്നത്. നെയ്യാറ്റിന്കര താലൂക്കിലെ കുരിശുമല, കാളിപ്പാറ, നെയ്യാര്ഡാം, ഈരാറ്റുപുറം, പൂവാര്, അരുവിപ്പുറം തുടങ്ങിയ ടൂറിസ്റ്റ് ഡെസ്റ്റിനേഷനുകളെ ബന്ധിപ്പിച്ച് ടൂറിസം സര്ക്കിള് രൂപീകരിക്കാനുള്ള പദ്ധതിക്ക് ടൂറിസം വകുപ്പിന്റെ പൂര്ണ പിന്തുണയുണ്ടാകുമെന്നും മന്ത്രി പറഞ്ഞു. മൂന്നു കോടി രൂപ ചെലവില് നവീകരിച്ച ഉച്ചക്കടഊരവംവിള റോഡ്, 1.99 കോടി രൂപ ചെലവില് നവീകരിച്ച ഉച്ചക്കടപൊഴിയൂര് റോഡ് എന്നിവയുടെ ഉദ്ഘാടനവും 1.70 കോടി രൂപ ചെലവിട്ട് നവീകരിക്കുന്ന ചാരോട്ടുകോണം പഴയ ഉച്ചക്കടകാക്കവിള റോഡിന്റെ നവീകരണ പ്രവര്ത്തിയുടെ ഉദ്ഘാടനവുമാണു മന്ത്രി നിര്വഹിച്ചത്. കെ. ആന്സലന് എംഎല്എ അധ്യക്ഷനായ പരിപാടിയില് പാറശാല ബ്ലോക്ക് പഞ്ചായത്ത് പ്രസിഡന്റ് അഡ്വ. എസ്.കെ. ബെന് ഡാര്വിന് മുഖ്യ അതിഥിയായി. ഉച്ചക്കട വിജ്ഞാന പ്രദായിനി ഗ്രന്ഥശാല അങ്കണത്തില് വച്ച് നടന്ന ചടങ്ങില് വിവിധ പഞ്ചായത്ത് പ്രസിഡന്റുമാര്, ജില്ലാബ്ലോക്ക്, ഗ്രാമപഞ്ചായത്ത് അംഗങ്ങള്, ജനപ്രതിനിധികള് തുടങ്ങിയവര് പങ്കെടുത്തു. Stories you may Like